Spider-Man: Μακριά Από τον Τόπο του

Το Spider-Man: Μακριά Από τον Τόπο του (πρωτότυπος τίτλος: Spider-Man: Far From Home) είναι αμερικανική ταινία με υπερήρωες του 2019, βασισμένη στον ομώνυμο χαρακτήρα των Marvel Comics. Η παραγωγή έγινε από τη Marvel Studios και την Columbia Pictures και η διανομή από τη Sony Pictures Entertainment. Αποτελεί συνέχεια του Spider-Man: Η Επιστροφή Στον Τόπο Του (2017) και είναι η 23η ταινία του Κινηματογραφικού Σύμπαντος της Marvel. Την σκηνοθεσία ανέλαβε ο Τζον Γουότς, το σενάριο γράφτηκε από τους Κρις ΜακΚίννα και Έρικ Σόμμερς και πρωταγωνιστεί ο Τομ Χόλλαντ, στον ρόλο του Πίτερ Πάρκερ/ Spiderm- Man, πλαισιωμένος από τους Σάμιουελ Λ. Τζάκσον, Zendaya, Κόμπι Σμόλντερς, Τζον Φαβρό, Τζ. Μπ. Σμόουβ, Τζέικομπ Μπάταλον, Μάρτιν Σταρρ, Μαρίζα Τομέι και Τζέικ Τζίλενχαλ. Στην ταινία, ο Νικ Φιούρι (Τζάκσον) και ο Μιστέριο (Τζίλενχαλ) αναθέτουν στον Πάρκερ να αντιμετωπίσει τα Στοιχειώδη, καθώς βρίσκεται σε εκδρομή με το σχολείο στην Ευρώπη.

Οι συζητήσεις για μια συνέχεια για το Spider-Man: Η Επιστροφή Στον Τόπο Του ξεκίνησαν τον Οκτώβριο του 2016 και το εγχείρημα επιβεβαιώθηκε αργότερα την ίδια χρονιά. Οι Χόλλαντ, Γουότς και οι σεναριογράφοι επιβεβαιώθηκαν να επιστρέψουν στα τέλη του 2017. Το 2018, οι Τζάκσον και Τζίλενχαλ συμμετείχαν στο καστ ως Φιούρι και Μιστέριο, αντίστοιχα. Ο Χόλλαντ αποκάλυψε το τίτλο της ταινίας πριν ξεκινήσουν τα γυρίσματα, τα οποία ξεκίνησαν τον Ιούλιο του 2018 στην Αγγλία, την Τσεχία, την Ιταλία και την μετροπολιτική περιοχή της Νέας Υόρκης. Η παραγωγή ολοκληρώθηκε τον Οκτώβριο του 2018. Η διαφημιστική καμπάνια αποτελεί μία από τις πιο ακριβές που έχουν γίνει ποτέ για ταινία και προσπάθησε να αποφύγει να κάνει σπόιλερς για το Εκδικητές: Η Τελευταία Πράξη πριν την κυκλοφορία του, τον Απρίλιο του 2019.

Το Spider-Man: Far From Home έκανε πρεμιέρα στο Κινέζικο Θέατρο Γκράουμαν στις 26 Ιουνίου 2019, και κυκλοφόρησε στις Ηνωμένες Πολιτείες στις 2 Ιουλίου 2019. Στην Ελλάδα κυκλοφόρησε στις 3 Ιουλίου 2019. Αποτελεί την τελευταία ταινία της τρίτης φάσης του MCU. H ταινία έλαβε θετικές κριτικές με επαίνους για το χιούμορ της, τις σκηνές δράσεις, τα οπτικά εφέ και τις ερμηνείες των Χόλλαντ και Τζίλενχαλ. Συγκέντρωσε πάνω από 1,1 δισεκατομμύρια δολάρια παγκοσμίως, κάνοντάς την πρώτη ταινία Spider-Man που ξεπέρασε το ορόσημο του ενός δισεκατομμυρίου, την 4η μεγαλύτερη εισπρακτική επιτυχία του 2019 και έγινε η πιο εμπορική ταινία της Sony Pictures και η 24η μεγαλύτερη εισπρακτική επιτυχία όλων των εποχών. Μια συνέχεια, με τίτλο Spider-Man: No Way Home, κυκλοφόρησε στις 17 Δεκεμβρίου 2021.

Πλοκή 
Στο Ιξτένκο, στο Μεξικό, ο Νικ Φιούρι και η Μαρία Χιλ ερευνούν μία αφύσικη καταιγίδα και συναντούν το Στοιχειώδες της Γης. Ο Κουέντιν Μπεκ, ένα υπερδύναμο άτομο, φθάνει για να υπερνικήσει το πλάσμα, και στην συνέχεια στρατολογείται από τον Φιούρι και την Χιλ. Στην Νέα Υόρκη, το Σχολείο Επιστήμης και Τεχνολογίας του Μίνταουν ολοκληρώνει την σχολική χρονιά του, η οποία επανεκκινήθηκε για να προσαρμοστούν οι μαθητές, οι οποίοι εξαϋλώθηκαν πέντε χρόνια νωρίτερα, ως αποτέλεσμα των πράξεων του Θάνος. Εμφανίστηκαν ξανά, χωρίς να έχουν μεγαλώσει σε ηλικία, χάρη στις πράξεις των Εκδικητών Το σχολείο οργανώνει μία καλοκαιρινή εκδρομή δύο εβδομάδων στην Ευρώπη, ενώ ο Πίτερ Πάρκερ θρηνεί ακόμα για τον θάνατο του μέντορα του, Τόνι Στάρκ και σχεδιάζει να αποκαλύψει στην συμμαθήτρια του, την Μ. Τζ., την έλξη που νιώθει για αυτήν. Ο Χάπι Χόγκαν ενημερώνει τον Πάρκερ ότι ο Φιούρι προσπαθεί να επικοινωνήσει μαζί του, αλλά ο Πάρκερ αγνοεί τα τηλεφωνήματα του Φιούρι. 

Ο Πάρκερ και οι συμμαθητές του ταξιδεύουνν στην Βενετία, όπου το Στοιχειώδες του Νερούτους επιτίθεται. Ο Πάρκερ βοηθά να προστατευθούν οι συμμαθητές του, ενώ ο Μπεκ φθάνει και νικά το πλάσμα. Ο Φιούρι συναντιέται με τον Πάρκερ και του δίνει τα γυαλιά του Στάρκ, τα οποία προοριζόταν για τον διάδοχο του. Τα γυαλιά του επιτρέπουν να επικοινωνεί και να δίνει διαταγές στην τεχνητή νοημοσύνη E.D.I.T.H., η οποία έχει πρόσβαση με τις βάσεις δεδομένων της Stark Industries και δίνει εντολές σε πολλές προμήθειες τροχιακών όπλων. Ο Μπεκ ισχυρίζεται ότι έχει έρθει από μία εναλλακτική πραγματικότητα, μέσω του πολυσύμπαντος, όπου τα τέσσερα Στοιχειώδη σκότωσαν την οικογένεια του και κατέστρεψαν τον πολιτισμό του. Με το Στοιχειώδες της Φωτιάς να είναι το μόνο που απομένει να καταστραφεί, ο Μπεκ προβλέπει ότι θα επιτεθεί στην Πράγα. Ο Πάρκερ αρνείται την πρόταση του Φιούρι να συμμετέχει στην μάχη και επιστρέφει στην σχολική εκδρομή.

Ο Φιούρι, στα κρυφά, αλλάζει το δρομολόγιο της τάξης για να οδηγήσει τους μαθητές στην Πράγα. Εκεί, ο Πάρκερ αναγκάζεται να βοηθήσει τον Μπεκ να πολεμήσει το Στοιχειώδες της Φωτιάς για να προστατεύσει, και πάλι, τους φίλους του. Ο Μπεκ καταφέρνει να καταστρέψει το πλάσμα με την βοήθεια του Πάρκερ. Ο Φιούρι και η Χιλ προσκαλούν τον Πάρκερ και τον Μπεκ στο Βερολίνο για να συζητήσουν τον σχηματισμό μίας νέας ομάδας υπερηρώων, αλλά ο Πάρκερ αποφασίζει ότι ο Μπεκ πρέπει να πάει μόνος του και μεταφέρει τον έλεγχο της E.D.I.T.H. σε αυτόν. Μόλις ο Πάρκερ φεύγει, ο Μπεκ γιορτάζει μαζί με πρώην εργαζόμενους της Stark Industries, με τους οποίους συνεργάστηκε για να μεταμφιεστεί σε υπερήρωας. Ο Μπεκ, ο οποίος είχε απολυθεί από την θέση του ως ειδικός ολογραφικών ψευδαισθήσεων του Σταρκ για την ασταθή του φύση, χρησιμοποίησε επαυξημένη πραγματικότητα για να προσομοιώσει τις δυνάμεις του και τα Στοιχειώδειη, και τώρα σκοπεύει να χρησιμοποιήσει τα τροχιακά οπλισμένα drones για να μεγεθύνει τις ψευδαισθήσεις του και να καθιερωθεί, με απάτη, ως ήρωας επιπέδου των Εκδικητών.

Αφού η Μ. Τζ. λέει στον Πίτερ ότι ξέρει πως είναι ο Spider-Man, ανακαλύπτουν ότι ένα κομμάτι από τα συντρίμμια που συνέλεξε κατά την διάρκεια της μάχης με το Στοιχειώδες της Φωτιάς είναι ένας προτζέκτορας, ο οποίος δείχνει το Στοιχειώδες του Αέρα, ανακαλύπτωντας την εξαπάτηση του Μπεκ. Ο Πάρκερ ταξιδεύει στο Βερολίνο για να προειδοποιήσει τον Φιούρι, για να ξεγελαστεί από τον Μπεκ με μία ψευδαίσθηση του Φιούρι και να αποκαλύψει τα ονόματα των φίλων του που γνωρίζουν για το σχέδιο του Μπεκ και τον χτυπάει ένα τρένο. Ο Μπεκ τον εγκαταλείπει για να πεθάνει, αλλά ο Πάρκερ επικοινωνεί με τον Χόγκαν, που το πηγαίνει με ένα αεροπλάνο στο Λονδίνο, όπου βρίσκονται οι συμμαθητές του. Ο Μπεκ χρησιμοποιεί την E.D.I.T.H. για να ενορχηστρώσει μία μίξη από όλα τα Στοιχειώδη, ως κάλυψη για να σκοτώσει τους φίλους του Πάρκερ. Ο Πάρκερ καταφέρνει να σταματήσει τις ψευδαισθήσεις, και έτσι ο Μπεκ του επιτίθεται με drones. Ο Πάρκερ ανακτά τον έλεγχο της E.D.I.T.H. και νικάει τον Μπεκ, τον οποίο πετυχαίνει ένας άστοχος πυροβολισμός από ένα drone. Πριν πεθάνει, ο Μπεκ λέει σε έναν από οτυς συνεργάτες του να επανακτήσει τα δεδομένα από τα drones. 
Αφου επιστρέφει στην Νέα Υόρκη, ο Πάρκερ ξεκινάει σχέση με την Μ. Τζ..

Στην πρώτη σκηνή μετά τους τίτλους τέλους, ο Τζ. Τζόνα Τζέιμσον από το TheDailyBugle.net μεταδίδει επεξεργασμένα πλάνα από το συμβάν του Λονδίνου, στα οποία ο Μπεκ ενοχοποιεί τον Spider-Man για την επίθεση με τα drones και τον θάνατο του πριν αποκαλύψει την κρυφή ταυτότητα του Spider-Man στον κόσμο, με τον Πάρκερ να σοκάρεται. Στην δεύτερη σκηνή μετά τους τίτλους τέλους, αποκαλύπτεται ότι ο Φιούρι και η Χιλ είναι οι Σκραλς, Τάλος και Σόρεν σε μεταμφίεση, υπό τις οδηγίες του πραγματικού Φιούρι, ενώ αυτός βρίσκεται μακριά διευθύνωντας ένα αεροσκάφος των Σκραλ.

Ηθοποιοί και Χαρακτήρες
 Τομ Χόλλαντ ως Πίτερ Πάρκερ / Spider-Man: Ένας μαθητής Λυκείου και Εκδικητής, ο οποίος έλαβε δυνάμεις παρόμοιες με της αράχνης, αφού τον δάγκωσε μία ραδιενεργή αράχνη. Ο σκηνοθέτης Τζον Γουότς είπε ότι, σε αντίθεση με το Spider-Man: Η Επιστροφή Στον Τόπο Του όπου ο Πάρκερ ανυπομονεί για τις ευθύνες ενός ενήλικου, στο Μακριά Από τον Τόπο του θέλει να αφεθεί στην νεότητα του, λέγοντας, "Αυτή η ταινία έχει να κάνει με το ότι ο κόσμος του λέει, 'Είναι ώρα να βγεις μπροστά και να μεγαλώσεις, μικρέ' και αυτός απαντάει, 'Μα θέλω να είμαι παιδί και να πάω διακοπές.'"
 Σάμιουελ Λ. Τζάκσον ως Νικ Φιούρι: Ο πρώην διευθυντής της S.H.I.E.L.D., ο οποίος δεν έχει πλέον το μέγεθος του ελέγχου που ήταν συνηθισμένος να έχει. Ο Γουότς περιγράφει την σχέση του Φιούρι με τον Πάρκερ ως "ο κακός νέος πατριός", θέτοντας σε αντιπαραβολή τον ρόλο του με αυτόν του Τόνι Σταρκ ως ένας "υποστηρικτικός κουλ θείος" στο Επιστροφή Στον Τόπο Του, λέγοντας πως "Ο Φιούρι βλέπει τον Πίτερ Πάρκερ ως ένα πλεονέκτημα που του χρειάζεται που είναι πολύ απασχολημένο με προβλήματα του σχολείου." Ο Γουότς αρχικά είχε σκεφτεί τον Φιούρι ως μέντορα του Πάρκερ στο Επιστροφή Στον Τόπο Του.
 Zendaya ως Μισέλ "Μ. Τζ." Τζόουνς- Γουάτσον: Συμμαθήτρια και ερωτικό ενδιαφέρον του Πάρκερ. Το πλήρες όνομα της, Μισέλ Τζόουνς- Γουάτσον, αποκαλύπτεται στην συνέχεια της ταινίας Spider-Man: No Way Home (2021).
 Κόμπι Σμόλντερς ως Μαρία Χιλ: Μία πρώην υψηλά ιστάμενη πράκτορας της S.H.I.E.L.D., η οποία δουλεύει στενά με τον Νικ Φιούρι.
 Τζον Φαβρό ως Χάπι Χόγκαν: Ο επικεφαλής ασφαλείας των Stark Industries και πρώην οδηγός και σωματοφύλακας του Τόνι Στάρκ, ο οποίος προσέχει τον Πάρκερ. Ο Γουότς σημείωσε πως ο ρόλος του Χάπι βοήθησε για να εξερευνηθεί η ιδέα του "να προσπαθείς να βρεις την θέση σου στον κόσμο αν το κέντρο του κόσμου σου χαθεί" δεδομένης της στενής φιλίας του με τον Σταρκ.
 Τζ. Μπ. Σμόουβ ως Τζούλιους Ντελ: Καθηγητής του Πάρκερ και συνοδός στην σχολική εκδρομή στην Ευρώπη. Ο ρόλος γράφτηκε για τον Σμόουβ αφού οι σεναριογράφοι και ο σκηνοθέτης απόλαυσαν την ερμηνεία του δίπλα τον Χόλλαντ σε μία ταινία μικρού μήκους, που ήταν διαφήμιση για την Audi, και δημιουργήθηκε για την προώθηση του Επιστροφή Στον Τόπο Του.
 Τζέικομπ Μπάταλον ως Νεντ Λιντς: Ο καλύτερος φίλος του Πάρκερ. Το επίθετο του επιβεβαιώνεται στην οθόνη στο No Way Home.
 Μάρτιν Σταρρ ως Ρότζερ Χάρινγκτον: Ο καθηγητής ακαδημαϊκού Δέκαθλου του Πάρκερ και συνοδός στην σχολική εκδρομή στην Ευρώπη.
 Μαρίζα Τομέι ως Μέι Πάρκερ: Η θεία του Πάρκερ, η οποία γνωρίζει για την μυστική του ταυτότητα, και τον ενθαρρύνει να γίνεται συχνότερα ο  Spider-Man, ώστα να βοηθάει σε φιλανθρωπικούς σκοπούς.
 Τζέικ Τζίλενχαλ ως Κουέντιν Μπεκ / Μιστέριο: Ένας πρώην εργαζόμενος των Stark Industries και ειδικός ολογραφικών ψευδαισθήσεων, ο οποίος μεταμφιέζεται σε ένα ήρωα από την Γη-833 στο πολυσύμπαν. Στρατολογείται από τον Νικ Φιούρι για να βοηθήσει τον Spider-Man να σταματήσει τα Στοιχειώδη. Ο Τζίλενχαλ μοιράστηκε ιδέες με τους σεναριογράφους σχετικά με την προσωπικότητα του χαρακτήρα, και του άρεσε η ίδεα ότι ο Μπεκ "εκμεταλλεύεται την αγάπη των πάντων για τους υπερήρωες και αυτήν την ανάγκη για ήρωες". Ο Τζίλενχαλ ήθελε να παίξει την ψεύτικη ιστορία ζωής του χαρακτήρα όσο πιο ρεαλιστικά γινόταν. Σχετικά με την σχέση του Μπεκ με τον Πάρκερ, ο Γουότς είπε ότι "εάν ο Τόνι Στάρκ ήταν, κατά κάποιον τρόπο, ο μέντορς στις προηγούμενες ταινίες, θεωρήσαμε ότι θα ήταν ενδιαφέρον να παρουσιάσουμε τον Μιστέριο επίσης σαν τον κουλ θείο." Ο Γουότς ενθουσιάστηκε με την ιδέα να βάλει τον Μπεκ να συμμαχήσει μρ υον Φιούρι και τον Πάρκερ, καθώς ο χαρακτήρας εισάχθηκε στο MCU "με έναν τρόπο που ο κόσμος δεν περίμενε."

Οι Τόνι Ρεβολόρι, Άντζουρι Ράις και Χόρχε Λέντεμόρκ Τζούνιορ επιστρέφουν στους ρόλους τους από το Επιστροφή Στον Τόπο Του ως οι συμμαθητές του Πάρκερ, Γιουτζίν "Φλας" Τόμπσον, ο ανταγωνιστής του Πάρκερ, Μπέτι Μπράντ, η σύντομη κοπέλα του Νεντ, και Τζέισον Ιονέλλο. Ο Πίτερ Μπίλινγκσλεϊ επιστρέφει στον ρόλο του από το Iron Man (2008), του επιστήμονα Γουίλιαμ Τζίνερ Ρίβα, έναν πρώην εργαζόμενο των Stark Industries, ο οποίος πλέον δουλεύει με τον Μπεκ. Ο Τζ. Κ. Σίμονς εμφανίζεται ως Τζ. Τζόνα Τζέιμσον στην πρώτη σκηνή μετά τους τίτλους τέλους, σηματοδοτώντας την πρώτη φορά που ένας ηθοποιός επιστρέφει σε ένα ρόλο που δεν ανήκει στο MCU, σε μία ταινία MCU, καθώς ο Σίμονς υποθύδηκε μία διαφορετική εκδοχή του Τζέιμσον στην τριλογία Spider-Man του Σαμ Ράιμι. Οι Μπεν Μέντελσον και Σάρον Μπλιν κάνουν μία σύντομη εμφάνιση, που δεν αναφέρεται στους τίτλους, στην δεύτερη σκηνή μετά τους τίτλους τέλους ως οι Σκραλς, Τάλος και Σόρεν, επιστρέφοντας στους ρόλους τους από το Captain Marvel (2019). Σε αυτήν την σκηνή αποκαλύπτεται πως παρίσταναν τον Φιούρι και την Χιλ καθ' όλη την διάρκεια την ταινίας, με χρήση διεγραμμένων πλάνων του Τζάκσον και της Σμόλντερς, που αρχικά ήταν προορισμένα για την πρώτη σκηνή της ταινιών, τα οποία τελικά χρησιμοποιήθηκαν για την αποκάλυψη. Ο Σμόλντερς έμαθε για την ανατροπή από τον παραγωγό Κέβιν Φάιγκι, λίγες μέρες πριν την κυκλοφορία της ταινίας.

Επίσης, ο Νουμάν Ατζάρ υποδύεται τον συνεργάτη του Φιούρι, Ντιμίτρι, και ο Ρέμι Χίι παίζει τον Μπραντ Ντέιβις, έναν δημοφιλή μαθητή τον οποίο ο Πάρκερ βλέπει ως ανταγωνισμό για το ερωτικό ενδιαφέρον την Μ. Τζ.. Ο Ζακ Μπαράκ, ο πρώτος ανοιχτά τρανσέξουαλ ηθοποιός σε μία ταινία MCU, υποδύεται έναν από τους νέους συμμαθητές του Πάρκερ, τον Ζακ, ενώ η Ζόχα Ράχμαν εμφανίζεται επίσης ως μία συμμαθήτρια του Πάρκερ. Η Ντόν Μισέλ Κίνγκ, μία βοηθός μοντάζ σε πολλές ταινίες MCU, ανάμεσα στις οποίες και το Μακριά Από τον Τόπο του, δίνει την φωνή της στην τεχνητή νοημοσύνη E.D.I.T.H.. Οι Τζεφ Μπρίτζες και Ρόμπερτ Ντάουνι Τζούνιορ εμφανίζονται ως Ομπαντάια Στέιν και Στάρκ με την χρήση πλάνων αρχείου από το Iron Man και το Captain America: Εμφύλιος Πόλεμος (2016), αντίστοιχα. Φωτογραφίες του Ντάουνι Τζούνιορ, του Κρις Έβανς, της Σκάρλετ Τζοχάνσον και του Πολ Μπέτανι από προηγούμενες ταινίες του MCU, ως Στάρκ, Στιβ Ρότζερς/ Captain America, Νατάσα Ρομανόφ/ Black Widow και Vision, αντίστοιχα, χρησημοποιούνται στο αφιέρωμα "εις μνήμην" στην αρχή της ταινίας.

Σημειώσεις

Παραπομπές

Εξωτερικοί σύνδεσμοι 

Spider-Man: Μακριά Από τον Τόπο του στο Disney+

Ταινίες του 2019
Αγγλόφωνες ταινίες
Αμερικανικές ταινίες
Αμερικανικές ταινίες δράσης
Αμερικανικές ταινίες δράσης - επιστημονικής φαντασίας
Αμερικανικές ταινίες ενηλικίωσης
Spider-Man (ταινίες)
Ταινίες παραγωγής Columbia Pictures
Ταινίες γυρισμένες στη Βενετία
Ταινίες γυρισμένες στο Βερολίνο
Ταινίες γυρισμένες στην Ισπανία
Ταινίες γυρισμένες στην Κροατία
Ταινίες γυρισμένες στη Νέα Υόρκη
Ταινίες γυρισμένες στο Νιου Τζέρσεϊ
Ταινίες γυρισμένες στην Τσεχία
Ταινίες τοποθετημένες στο Μεξικό
Ταινίες τοποθετημένες στη Νέα Υόρκη
Ταινίες τοποθετημένες στο Νιου Τζέρσεϊ
Κινηματογραφικό Σύμπαν της Marvel (ταινίες)
Αμερικανικές εφηβικές κωμικές ταινίες